Peter Bendow
Store norske leksikon,Språk og litteratur,Norsk og samisk litteratur,Norges litteratur 1900-1960
Peter Bendow var en norsk rettsskriver og forfatter. Han het opprinnelig David Dietrichs Swensen Arnesen, men tok i 1948 navnet Peter Bendow, som han til da hadde anvendt som pseudonym.
Bendow skrev flere underholdningsromaner og skuespill, blant annet Radiomordet (1931), Med egen inngang (1937), Spøk frabedes (1933) og Kongens ord (1953). Han skrev flere populærhistoriske skildringer fra Det gamle Egypt, blant annet Pyramidetidens Egypt (1948) og Forfallets Egypt (1957). Tombola på brudekjole (1959) er en samling muntre historier fra rettssalen og andre livets forhold. Les mer i Store norske leksikon Peter Bendow i Norsk biografisk leksikon